ফোরহ্যান্ড

এখনও টেনিস গ্রহে সবচেয়ে ধারাল অস্ত্র ফেডেরারের ফোরহ্যান্ড। ফোরহ্যান্ড শটে বৈচিত্রও অনেক বেশি। যে কোনও ম্যাচকে নিয়ন্ত্রণ করতে পারে ফেডেরারের ফোরহ্যান্ড। নিঃসন্দেহে এই জায়গায় তিনি এখনও সেরা। জকোভিচের প্রথম টার্গেট হবে ফেডেরারকে ব্যাকহ্যান্ডে বেশি খেলানো। 
 
অ্যাডভ্যান্টেজ: ফেডেরার।
ব্যাকহ্যান্ড

ফেডেরারের ফোরহ্যান্ডের জবাব হয়তো নয় জকোভিচের ব্যাকহ্যান্ড। টেনিস দুনিয়ায় এই মুহূর্তে সেরা ব্যাকহ্যান্ড ধরা হয় স্ট্যানিসলাস ওয়ারিঙ্কার। কিন্তু জোকার খুব কাছাকাছি দ্বিতীয়। খুব কম ভুল করেন ব্যাকহ্যান্ডে। ফেডেরারের চেয়ে নিঃসন্দেহে তিনি এই বিভাগে অনেক এগিয়ে। 
 
অ্যাডভ্যান্টেজ: জকোভিচ।
সার্ভ

গত উইম্বলডনের আগে থেকেই নতুন করে যেন তাঁর সার্ভ ফিরে পেয়েছেন ফেডেরার। আবার জোকারের তুলনামূলক দুর্বল জায়গা সার্ভ। চলতি অস্ট্রেলীয় ওপেনে ‘এস’ মারার তালিকায় ফেডেরার অষ্টম। ৬০টি ‘এস’ মেরেছেন তিনি। নোভাক ১৬তম। তবে সেকেন্ড সার্ভে জোকারের সাফল্যের হার খুব খারাপ নয়। 
অ্যাডভ্যান্টেজ: ফেডেরার।
রিটার্ন

শুধু সমসাময়িক বলে নয়, টেনিস ইতিহাসেই জকোভিচকে সেরা ধরা হয় রিটার্নের ক্ষেত্রে। যে কারণে প্রতিপক্ষের সার্ভ ‘ব্রেক’ করার ব্যাপারে তিনি সব সময় এগিয়ে থাকবেন। ফেডেরারের হাত থেকে মাঝেমধ্যে দুর্ধর্ষ রিটার্ন দেখা গেলেও জকোভিচ অনেক বেশি ধারাবাহিক ও নিখুঁত এই বিভাগে।
অ্যাডভ্যান্টেজ: জকোভিচ।